Izvor: Jamie Squire/Getty Images

Ženska odbojkaška reprezentacija Srbije pobedom protiv selekcije SAD plasirala se u finale olimpijskog turnira u Rio de Žaneiru.

Srbija je posle velike borbe u polufinalu bila bolja od dvostrukih uzastopnih olimpijskih vicešampionski sa 3:2 u setovima (20:25, 25:17, 25:21, 16:25, 15:13).

U borbi za zlatnu medalju izabranice selektora Zorana Terzića će se sastati sa pobednikom meča Holandija - Kina (03:15).

Izvor: Jamie Squire/Getty Images

Srbija je napravila ogroman podvig pošto su posle Rusije izbacile i Ameriku i sada imaju šansu da osvoje zlatnu olimpijsku medalju.

Izvor: Jamie Squire/Getty Images

Na startu meča Srbija je bila nervozna, pa nije iskoristila brojne servis greške rivalki koje su dobile prvi set. Usledila su dva fantastična seta Srpkinja, sve je funkcionisalo besprekorno u igri i Amerikanke su delovale izgubljeno posle tri seta.

Ipak, uspele su da se vrate u četvrtom, a onda je u petom viđena velika drama. Amerikanke su vodile tokom petog seta, imale su i tri poena prednosti (11:8), ali Srbija je odigrala herojski u finišu i prošla je u finale.

Još jedna medalja na putu. Odličan meč i fenomenalna borba. Čestitamo odbojkašicama i navijamo za njih u finalu :) pic.twitter.com/qfDTtBRRVr — Američka ambasada (@USEmbassySerbia) August 18, 2016